钦定古今图书集成/理学汇编/学行典/第202卷 > 邓沾
## 钦定古今图书集成/理学汇编/学行典/第202卷 > 邓沾

按《新城县志》：“邓沾，字元洲，南坊人。父疾，两手栗栗颤，
不任杯棬匕箸。沾左右扶掖，未尝顷刻闲。每夕侍寝，
中夜数起，从户外侦其謦欬，闻呻吟声辄两齿作击，
徬徨不能已，疾少苏。后十年殁，骨累然，仇酒肉者三。
改岁奉母，备极爱慕，日集诸昆季，递陈滫瀡，晨兴慰
问所苦，母亦殷勤慰劳。年五十卒。子篆，崇祯己卯副”
榜。